《招魏倅项教授小饮》
宋代·王炎

菖叶青青初出水，布谷声中耕事起。
去年蝗旱伤农收，今年日望岁丰美。
闻道郊原麦浪平，但虑飞蝗遗孽耳。
甚欲往来阡陌间，稍与田家共忧喜。
老大心情畏忌多，揽辔未行还自止。
假日公庭吏牍稀，只可清谈共挥麈。
小园春色亦自都，醉日杏桃娇欲语。
举杯相属谢东风，莫待枝头落红雨。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。